ky ru ky ba ky ky ru ky mhr bg ru ky ru ru myv ru hbs_cyr ky ba ky ky ru ky mhr bg ru ky ru ru myv ru hbs_cyr ky ky ky en de en oc ru ru ky ky ky ky ky ky ky ky ky tt fr es es nl ky ky en ky ky ky ky ru ru ky ru de ky de ky de ky de ky de ky de ky de tt ky ky ru ru ru uk hbs_cyr ru ru ru ru hbs_cyr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en
Чыныбайдын чубалган “кримкуйруктары” качан үзүлөт? | Чындык.kg
Башкы бет Саясат Чыныбайдын чубалган “кримкуйруктары” качан үзүлөт?
2010-жылдын 7-апрелиндеги элдик революциядан кийин Убактылуу өкмөттүн декрети менен 47 ири объект улутташтырылган. Алардын ичинде Максим Бакиевге таандык Бишектеги ликер-арак заводу, “Акылинвест” банкы да болгон. Улутташтырылгандар мыйзамга ылайык, мамлекеттин менчигинде калтырылып, чарбалык иштерин улантуулары, же ачык аукциондо сатылышы керек болчу. Бирок АШАнын тушунда алардын 34ү гана мамлекеттин менчигинде калтырылып, калгандары ар кандай жолдор менен ар кимдердин менчиктерине өтүп кеткен. Алардын бардыгын иликтегенге убакыт жок, биз бул жерде чала адабиятчы, чала акын, чыныгы тегирменчи жана чала саясатчы, убагында “АШАнын кошёлогу” деген ардактуу наамга арзыган КСДП фракциясынын депутаты Чыныбай Турсунбеков жакындары аркылуу мыйзамсыз менчиктештирип алган Бишкектеги ликер-арак заводу, “Акылинвест” банкы жана анын имараты тууралуу айткыбыз келет.
Чыныбай Турсунбеков убагында А.Акаевдин да, К.Бакиевдин да капчыктарынан болуп жүргөндүгүн жакшы билебиз. Мурда жөнөкөй капчыктардын гана бири болсо Бакиевдерди жининен жаман көрөм дегени менен алардын өнөктөштөрүн колдогон Алмаз Атамбаевдин тушунда саясый, коомдук макамы кескин жогорулап, КСДП партиясынан ЖКга депутат, анан салмагы андан да артып “кошёлокко”, болгондо да жөнөкөй эмес, ажонун кошёлогуна айланды. Ошентип АШАга “шопурдай” жакын, кызматтан кызматтарга эликтей секиришкен “узун буттарына” узун такалары жарашкан “милашкалардан” да сүйкүмдүү болуп, иши жүрүшүп турган убакта Чыныбай мырза Бишкек-арак заводун, анан “Акылинвест” банкын, дагы бир аз убакыттан кийин анын борбор калаанын так ортосундагы имаратын сатып алган. Бишкек ликер-арак заводу Жумгалбек деген бир тууган кайнисине катталган, “Акылинвест” банкы имараты менен аялы Нуржан Тентимишовага жазылган, бирок алардын артында Чыныбай Турсунбеков тургандыгы эч кимге жашыруун эмес. Алардын бардыгы мыйзам чегинде, ачык аукциондо, өз бааларында Ч.Турсунбековдун жакындарына өткөрүлсө да бир жөн эле, биз анда анын жакындарынын кызыкчылыктарын сүрөөгө алып, мамлекеттик кызматкердин этикасына ылайык келбеген иш кылгандыгы тууралуу гана айтмакпыз, бирок маселенин баары — анын жакындары ачык аукциондордо түгүл, жабыктарында да эмес, уурулардай эч кимге билдирбей жашыруун түрдө, ит арзан бааларда сатып алгандыктарында болуп жатат.
Бишкектин так ортосундагы бир сотук жер аянтынын баасы канча экендигин жакшы билесиздер. Адистердин айтымдарында, азыркы Бишкек ликер-арак заводу жайгашкан жердин таза өзүнүн баасы 5 миллион долларга же 340 миллион сомго жакынды түзөт. Ага карабастан завод жер-пери менен адегенде 133,6 млн. сомго бааланып, анан белгисиз себептер менен баасы эки эсе арзандатылып, 66 млн. сомго сатылган. Заводдун уставдык капиталы 53 млн. сом экендиги эске алынганда, ал болгону 13 млн. сомго же бир чоң батирдин баасында эле сатылганы дайын болот. Ал заводдун бир жумада чыгарган продукциясынын көлөмүнө да жетпейт.
Бишкек ликер-заводунун жең ичинен сатылып кеткендиги коомчулукка билингенде чоң жаңжал чыккан, аны өзү сатып алгандыгын Чыныбай Турсунбеков жанын жеп танган, бирок ал мамлекетке ири көлөмдө зыян келтирилген мыйзамсыз ишке карата карата “коррупция менен мендей күрөшкөн эч ким болбой калабы” деген ажо А.Атамбаев эч кандай реакция жасаган эмес. Ооз учунан болсо да нааразылыгын билдирбегендиктен, жарамазандай айтылып-айтылып, анан унутулуп кала берди. Ал аферанын артында турган Ч.Турсунбеков көп өтпөй парламенттин спикерлигине шайланган. Көрсө, заводдун олчойгон “шапкеси” алкымы араандай ачылган АШАнын чөнтөгүнө барып түшүп, кулагын-укпас, көзүн-көрбөс кылып салган тура.
Алкоголдук өндүрүш дүйнөнүн бардык жеринде эң рентабелдүү тармак деп эсептелет. Бишкек ликер-арак заводунан алына турган кирешелер жеке бирөөнүн чөнтөгүнө куюлгандан көрө, бюджетке түшүп турганы жакшы болмок. Бирок тойбос АША аны да жасалма кудуретсиздикке учуратып, “кошёлогуна” берип, андан алчусун алып алган.
2010-жылдын 7-апрелинен кийин Максимдин, А.Елисеевдин ишенимдүү адамы Георгий Чесноковго катталган “Акылинвест” банкы да имараты менен камакка алынып, жогоруда ысымдары аталгандарга карата кылмыш иштери козголгон. Тагыраак айтканда, “Акылинвест” банкы улутташтыруу боюнча тизмеге кийин киргизилсе, анын имараты алгачкы эле тизмеде болгон. Мыйзамга ылайык, кылмыш иштерине тиешеси бар кыймылсыз жана кыймылдуу мүлктөрдү сотто каралып, тийиштүү чечим чыгарылмайынча сатканга болбойт. Бирок 2014-жылдын башталышында алгач “Акылинвест” банкы Ч.Турсунбековдун аялы Нуржан Тентимишовага 4 млн. 495 миң долларга, акциялары толугу менен 110 млн. сомго, андан кийин Биринчи май райондук соту тарабынан аталган банктын имараты камактан 2014-жылдын 30-декабрында чыгарылып, ал да жогоруда аталган айымга 180 млн. сомго сатылган. Бул процедуралардын бардыгы тийиштүү мыйзамдарды тебелеп тепсеген рейдерлик ыкма менен ишке ашырылгандыгы жөнүндө убагында ЖКнын экс-депутаты Бегалы Наргозуев көп айткан. Баш мыйзамдын гаранты Атамбаев Ч.Турсунбековдун аялы экөөсүнүн бул иштерине да эч кандай реакция жасаган эмес. Демек, булардын “шапкелери” да “унчукпастын” чөнтөгүнө түшкөн деп эсептесек болот.
Эгерде 2010-жылга чейин Чыныбай Турсунбеков өзүнүн “тегирменин” гана айлантып, бизнеси менен алек болуп жүрсө, андан кийин саясатка баш оту менен киришти. Муну айрымдар Ч. Турсунбековдун революциядан кийин бир топ мүлктөрдү жең ичинен менчиктеп, чоң акчаларды жасаганы менен түшүндүрүшөт. Бишкек ликер-арак заводу менен “Акылинвестбанк” биз билгендер гана, ал эми бизге белгисиз дагы канча мүлктөрдү өздүктөп алды дейсиз? ЖК төрагасы болууга да анын революциядан кийин жасаган акчалары чоң роль ойногону талашсыз. Акчанын күчүнө ишенген Чыкебиз президент болот элем деп да опурулуп, оолугуп алды. Болбосо, Ч. Турсунбековдо саясатчылык деңгээл, лидердик сапат, харизма дегенден ныпым эч нерсе жок. Коррупция, мыйзамсыз иштер менен канчалык булганганы жөнүндө өзүнчө китеп жазса болот. Анан ушундай адамдын элди, журтту башкарам дегенине жол болсун!
Чыныбай Турсунбеков кесиби боюнча филолог, илимдин кандидаты, ырларды да жазып жүрөт, демек, ал Чыңгыз Айтматовдун ким экендигинен, 2017-жылда Жогорку Кеңештин Чыңгыз Айтматов атындагы сыйлыгынын эч кимге ыйгарылбай калгандыгынан да кабардар адам. Бирок ошону билип туруп, ЖКнын тийиштүү комитетинин төрагасы А.Шадиевдин сыйлыктын акчасын алуу жөнүндөгү катына кол койгондугун эмне менен түшүндүрүүгө болот? Мында да анын жекече кызыкчылыгы болгонбу? Анын бир күндүк кирешесине жетпеген 30 миң долларга да көз артып, Шадиев менен бөлүшүүнү көздөгөн беле?
Бир сөз менен кыскартып айтканда, канчалык созулбасын ырдын да акыры, ичегидей ийрелеңдеген аргамжынын да учу болот. Чыныбай Турсунбековдун чубалган криминалдык куйруктарын үзүп, аларга укуктук баа берүүгө да мезгил жетти! Аны коомчулук көптөн бери эле талап кылып келген. Демократиялуу, укуктук коомдо Чыныбай Турсунбековдой кол тийбестер болбошу керек! Мыйзам чегинде жооп берип, тиешелүү жазасын алышы зарыл!
Булак: «Учур» фейсбуук баракчасы
Соңку макалаБишкекте «Биздин эмгек мигранттар — Кыргызстандын жаңы экономикасынын реалдуу инвесторлору» аталышында тегерек үстөл өтөт
Кийинки макалаУурдаганда ырахаттанып, кайтарганга келгенде чыйпылыктаган Түлеев
Кара дуба ак үйдү курутабы?
Аскарбекке баш ооруткулары келбейт…
Кеп чынынан бузулбайт! Биз өлкөнүн туруктуу болушуна кызыктарбыp…
Пикир калтырыңыз Отменить ответ
Бүгүн сотто Текебаев прокурорго: «Эй Айбан, Былжырабай отур!»
СДПКнын активисттери, СДПКны чанып Сариев менен Бабановго кире качты…
Текебаев бийликтин күбөсү Модинди жарга такады. Бийликтин апыртмалары ачылганы калды (бүгүнкү...
Өмүрбек Текебаев президенттик шайлоого катышат…
«Жаман иттин аты Бөрүбасар»деген ушул тура…
ӨМҮРБЕК ТЕКЕБАЕВ: Сөзүң өлгөнчө өзүң өл дейт! Мен андай мүмкүнчүлүктү Атамбаевге...
Биздин күч — ачуу чындык!
Чындык.kg — маалымат агенттиги, чыгарылган материалдар үчүн жоопкер эмес. Материалдарды колдонууга уруксаат сайтка гиперссылка берүү шарты менен гана берилет.
Бишкек шаары, тел.: +996 553 414115,